ai4bharat/Pralekha huggingface dataset:
संस्कृति मंत्रालय
संस्कृति मंत्रालय ने आज इंडिया गेट के कर्तव्यपथ पर तेलंगाना के वार्षिक समारोह बथुकम्मा महोत्सव का आयोजन किया
बथुकम्मा त्यौहार तेलंगाना के लोगों की संस्कृति और पहचान का प्रतिनिधित्व करता है और इसमें गौरी देवी के रूप में महागौरी - "जीवनदात्री" की पूजा होती है
संस्कृति मंत्रालय ने आज नई दिल्ली में इंडिया गेट स्थित कर्तव्यपथ पर बथुकम्मा उत्सव का आयोजन किया। इस कार्यक्रम में केंद्रीय संस्कृति, पर्यटन और डोनर मंत्री श्री जी किशन रेड्डी, पर्यटन राज्य मंत्री श्री अजय भट्ट तथा प्रशासनिक एवं कानून प्रवर्तन में वरिष्ठ महिला अधिकारी और विभिन्न सरकारी विभागों की महिला विभागाध्यक्षों ने भाग लिया।
बथुकम्मा महोत्सव तेलंगाना में एक वार्षिक उत्सव है जो नौ दिनों तक चलता है और नवरात्र के त्योहार के दौरान ही आता है। यह त्यौहार इस क्षेत्र के रंगबिरंगे फूलों के साथ मनाया जाता है एवं तेलंगाना के लोगों की सामूहिक भावना का प्रतीक है। इस वर्ष बथुकम्मा उत्सव 25 सितंबर से 3 अक्टूबर तक मनाया जा रहा है।
यह त्योहार प्रत्येक परिवार के स्वास्थ्य और उपलब्धियों के लिए देवी से प्रार्थना करने के लिए मनाया जाता है। हिंदू परिवार की युवतियों को अपनी पसंद के जीवनसाथी के लिए देवी से प्रार्थना करने का मौका मिलता है। बथुकम्मा का अर्थ है "माँ देवी जीवन में पधारें है"। यह त्योहार तेलंगाना के लोगों की संस्कृति और पहचान का प्रतिनिधित्व करता है और इसमें गौरी देवी  के रूप में महा गौरी - "जीवनदात्री" की पूजा की जाती है।
त्योहार में युवा महिलाएं ढेर में फूलों की व्यवस्था करती हैं और उत्सव के लिए रंगोली बनाती हैं। पुरुष भी मैरीगोल्ड, कमल, सेना जैसे विभिन्न फूलों को इकट्ठा कर तैयारियों में सहायता करके इस त्योहार को मनाने में मदद करते हैं। कुछ महिलाएं फूलों को जीवंत रंगों में डुबोकर उन्हें एक विस्तृत प्लेट में व्यवस्थित कर उनका ढेर बना देती हैं। इस त्योहार की रस्में हिंदू महिलाओं, विशेष रूप से युवा लड़कियों द्वारा की जाती हैं, जो अपने अपने क्षेत्रों में बड़ी संख्या में इकट्ठा होती हैं। लड़कियां एक मंडली बनाकर, लोक गीत गाते हुए पूरे समय लयबद्ध ढंग से तालियां बजाकर बथुकम्मा देवी के चारों ओर घूमती हैं। यह पूरा प्रदर्शन श्रद्धालुओं के परिवारों के अच्छे स्वास्थ्य व समृद्धि के लिए देवी के आशीर्वाद का आह्वान करने के लिए होता है।
गृह मंत्रालय
केन्द्रीय गृहमंत्री की अध्यक्षता वाली उच्चस्तरीय समिति द्वारा असम, हिमाचल प्रदेश, सिक्किम और राजस्थान तथा संघशासित प्रदेश लक्षद्वीप के लिए 1,161.17 करोड़ रुपये की केंद्रीय मदद को मंजूरी
केन्द्रीय गृहमंत्री श्री राजनाथ सिंह की अध्यक्षता में आज यहां हुई उच्चस्तरीय समिति की बैठक में असम  हिमाचल प्रदेश , सिक्किम  और राजस्थान  तथा संघशासित प्रदेश लक्षद्वीप  के लिए 1,161.17 करोड़ रुपये की केंद्रीय मदद को मंजूरी दी गई।
(केन्द्रीय मदद के तहत उच्चस्तरीय समिति ने असम के लिए 480.87 करोड़ रुपये की सहायता मंजूर की है। इसके अतिरिक्त समिति द्वारा राष्ट्रीय आपदा मोचन कोष से हिमाचल प्रदेश के लिए 84.60 करोड़ रुपये, सिक्किम के लिए 67.40 करोड़ रुपये तथा संघशासित प्रदेश लक्षद्वीप के लिए 2.16 करोड़ रुपये तथा राजस्थान के लिए 526.14 करोड़ रुपये जारी करने को मंजूरी दी गई । कुल मिलाकर यह केंद्रीय मदद 1,161.17 करोड़ रुपये की है।
केन्द्रीय कृषि मंत्री श्री राधा मोहन सिंह, केन्द्रीय गृह सचिव श्री राजीव गाबा, परिव्यय विभाग के केंद्रीय सचिव श्री अजय नारायण झा तथा गृहमंत्रालय, वित्त मंत्रालय, कृषि मंत्रालय और नीति आयोग के कई वरिष्ठ अधिकारी इस बैठक में मौजूद थे।
गृह मंत्रालय
कोयम्बटूर की घटना पर राष्ट्रीय आपदा प्रबंधन प्राधिकरण का बयान
 के ध्यान में यह आया है कि एक व्यक्ति-अरूमुघम द्वारा आयोजित आपदा तैयारी अभ्यास के दौरान कोवई कलाईमगल कला एवं विज्ञान महाविद्यालय, कोयंबटूर की एक विद्यार्थी कुमारी एन.लोगेश्वरी की मृत्यु हो गई है।
ऐसी घटना घटित होना दुर्भाग्यपूर्ण है। हमने एक युवा जान को खो दी है। राष्ट्रीय आपदा प्रबंधन प्राधिकरण दुखी परिवार के लिए अपनी गहन संवेदना व्यक्त करता है। यद्यपि इस अभ्यास में राष्ट्रीय आपदा प्रबंधन प्राधिकरण शामिल नहीं था। प्रशिक्षक को ऐसा अभ्यास आयोजित करने के लिए एनडीएमए द्वारा प्राधिकृत नहीं किया गया था। एनडीएमए बिना पर्याप्त तैयारी तथा सुरक्षा उपायों के इस प्रकार के अभ्यास करने की अनुमति नहीं देता है।
रक्षा मंत्रालय
आईएनएस त्रिशूल 
भारत-अफ्रीका संबंधों को और मजबूत करने के लिए, भारतीय नौसेना ने महाद्वीप में अपने 5-देशों के दौरे की शुरुआत की। भारतीय नौसेना के जहाज त्रिशूल ने कप्तान कपिल कौशिक की कमान में, 26 से 29 मई, 2023 तक मोम्बासा, केन्या में पोर्ट कॉल किया। यह यात्रा अपने समुद्री पड़ोसियों के साथ भारत के सौहार्दपूर्ण संबंधों को दर्शाती है और माननीय प्रधानमंत्री के विजन सागर - क्षेत्र में सभी के लिए सुरक्षा और विकास के अनुरूप भी है।
पोर्ट कॉल के दौरान, भारतीय और केन्याई नौसेनाओं ने सहयोग और आपसी समझ बढ़ाने के उद्देश्य से पेशेवर बातचीत, डेक यात्राओं और खेलों में आदान-प्रदान की एक विस्तृत श्रृंखला में भाग लिया।
27 मई 2023 को, दोनों नौसेनाओं के कर्मियों ने संयुक्त रूप से 21 जून 2023 को दुनिया भर में मनाए जाने वाले 9वें अंतर्राष्ट्रीय योग दिवस  के आयोजन के लिए मटोंगवे नौसेना बेस, मोम्बासा में एक योग सत्र में भाग लिया। भारत की एकता और सभी मित्र देशों तक पहुंच को प्रदर्शित करने के लिए अंतर्राष्ट्रीय योग दिवस 2023 समारोह के लिए एक 'ओशन रिंग ऑफ योग' प्रस्तावित किया गया है, जिसमें विदेशी बंदरगाहों पर योग किया जाएगा। दोनों नौसेनाओं के कर्मियों ने दोस्ताना वॉलीबॉल मैच में भी भाग लिया।
यह जहाज 27 और 28 मई 2023 को आगंतुकों के लिए खुला था। भारतीय नौसेना कर्मियों द्वारा 28 मई को 'आइसलैंड मुस्लिम गर्ल्स ऑर्फनेज' में एक चिकित्सा आउटरीच शिविर भी आयोजित किया गया था, जिसमें बच्चों के सामान्य स्वास्थ्य की जांच की गई थी।
29 मई 2023 को, जहाज ने केन्याई नौसेना के जहाज जसीरी के साथ एक समुद्री साझेदारी अभ्यास में भाग लिया।
तलवार श्रेणी का दूसरा जहाज आईएनएस त्रिशूल, 25 जून 2003 को भारतीय नौसेना में शामिल किया गया था। जहाज की कार्गो क्षमता लगभग 3,700 टन है, यह 125 मीटर लंबा है और इसकी गति 30 समुद्री मील तक है। जहाज हथियारों और सेंसर की बहुमुखी सुविधाओं से लैस है और बहुउद्देशीय हेलीकॉप्टरों को ले जाने में सक्षम है। इससे जहाज को कई तरह से उपयोगी बनाने में मदद मिलती है। जहाज में 30 अधिकारियों और 300 नाविकों का दल है।
रक्षा मंत्रालय
रक्षामंत्री श्री राजनाथ सिंह ने रूस में महात्मा गांधी को श्रद्धांजलि अर्पित की
रक्षामंत्री श्री राजनाथ सिंह ने आज रूस के मॉस्को में भारतीय दूतावास परिसर में राष्ट्रपिता महात्मा गांधी को श्रद्धांजलि अर्पित की। रूस के सरकारी दौरे पर मॉस्को पहुंचने के बाद, श्री राजनाथ सिंह ने भारतीय दूतावास का दौरा कर अपने कार्यक्रमों की शुरूआत की, जहां उन्होंने गांधी जी की मूर्ति पर माल्यार्पण करके उन्हें श्रद्धांजलि अर्पित की। श्री राजनाथ सिंह 5 नवंबर से 7 नवंबर तक रूस के दौरे पर हैं।
राष्ट्रपिता को श्रद्धांजलि अर्पित करने के बाद रक्षामंत्री ने ट्विट किया, ‘जैसा कि विश्व उनके जन्म का 150वां जयन्ती वर्ष मना रहा है, गांधीवादी विचार और जीवन के उनके सिद्धांतों से प्रेरित होकर धरती पर शान्ति कायम करने एवं सतत विकास के लिए अपने आपको फिर से समर्पित करें’।
रक्षामंत्री आज रात 8.15 बजे, रूस के उद्योग एवं व्यापार मंत्री श्री डेनिस मन्तुरोव से मुलाकात करेंगे और ‘भारत-रूस रक्षा उद्योग सहयोग सम्मेलन’ का संयुक्त रूप से उद्घाटन करेंगे। इस सम्मेलन में भारत और रूस के बीच रक्षा औद्योगिक सहयोग, प्रौद्योगिकी हस्तांतरण और ‘मेक इन इंडिया’ कार्यक्रम के तहत रक्षा उद्योग में भारत में निवेश को बढ़ावा देने के उपायों के बारे में चर्चा की जाएगी।
6 नवंबर, 2019 को, श्री राजनाथ सिंह सैन्य एवं सैन्य तकनीकी सहयोग पर भारत-रूस अंतर-सरकारी कमीशन की 19वीं बैठक की अध्यक्षता करेंगे।
रक्षामंत्री रूस के रक्षामंत्री जनरल सर्गेई शोइगु के साथ व्यापक विचार-विमर्श करेंगे, जिसमें दोनों देशों के बीच सैन्य सहयोग और रक्षा औद्योगिक सहयोग शामिल हैं।
इस अवसर पर, श्री राजनाथ सिंह सेंट पीटर्सबर्ग भी जाएंगे, जहां वे द्वितीय विश्व युद्ध के दौरान जीवन न्यौछावर करने वाले सैनिकों और नागरिकों के सम्मान में पिस्कारेव्सकी मेमोरियल सीमेंट्री में पुष्प चक्र समर्पित करेंगे। श्री सिंह सेंट पीटर्सबर्ग और इसके आसपास में रूस की रक्षा उत्पादन इकाईयों को देखने जाएंगे।
आयुष
केन्द्रीय मंत्रिमंडल ने पूर्वोत्तर लोक चिकित्सा संस्थान  के नामकरण और मैन्डेट को पूर्वोत्तर आयुर्वेद और लोक चिकित्सा अनुसंधान संस्थान  के रूप में बदलने को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने आज पूर्वोत्तर लोक चिकित्सा संस्थान  के नामकरण और मैन्डेट को पूर्वोत्तर आयुर्वेद और लोक चिकित्सा अनुसंधान संस्थान  के रूप में बदलने को अपनी मंजूरी दे दी है।
विवरण:
समय की मांग को ध्यान में रखते हुए, पासीघाट, अरुणाचल प्रदेश में आयुर्वेद और लोक चिकित्सा में गुणवत्तापूर्ण शिक्षा और अनुसंधान प्रदान करने के लिए पूर्वोत्तर लोक चिकित्सा संस्थान  के नामकरण और मैन्डेट को पूर्वोत्तर आयुर्वेद और लोक चिकित्सा अनुसंधान संस्थान  में बदलने के प्रस्ताव को मंजूरी दे दी गई। साथ ही महत्वपूर्ण परिवर्तन मेमोरेंडम ऑफ एसोसिएशन और नियमों व विनियमों में भी किए जाएंगे।
प्रभाव:
आयुर्वेद और लोक चिकित्सा में गुणवत्तापूर्ण शिक्षा और अनुसंधान प्रदान करने के लिए संस्थान के मैन्डेट में आयुर्वेद को शामिल करना पूर्वोत्तर क्षेत्र के लोगों के लिए अत्यधिक फायदेमंद होगा। संस्थान न केवल भारत में बल्कि पड़ोसी देशों जैसे तिब्बत, भूटान, मंगोलिया, नेपाल, चीन और अन्य मध्य एशियाई देशों में आयुर्वेद और लोक चिकित्सा के छात्रों के लिए भी अवसर प्रदान करेगा।
पृष्ठभूमि:
एनईआईएफएम, पासीघाट की स्थापना पारंपरिक लोक चिकित्सा और क्षेत्र की स्वास्थ्य परंपराओं के प्रणालीगत अनुसंधान, दस्तावेजीकरण और प्रमाणीकरण के लिए की गई थी। जिन उद्देश्यों के लिए संस्थान की स्थापना की गई थी, उनमें लोक चिकित्सा के सभी पहलुओं के लिए एक शीर्ष अनुसंधान केंद्र के रूप में कार्य करना, पारंपरिक चिकित्सकों और वैज्ञानिक अनुसंधान, सर्वेक्षण, दस्तावेजीकरण और लोक चिकित्सा पद्धतियों के सत्यापन, संभावित उपयोग के लिए उपचार व उपचार के बीच एक इंटरफेस बनाना शामिल है। इसके साथ ही सार्वजनिक स्वास्थ्य देखभाल और भविष्य के अनुसंधान, उपचार आदि भी शामिल हैं।
भारतीय प्रतिस्पर्धा आयोग
भारतीय प्रतिस्पर्धा आयोग ने प्रतिस्पर्धा अधिनियम, 2002 की धारा 31 के अंतर्गत लिंडे एक्टींगसेलशेफ्ट एवं प्रैक्सेयर इन्कॉर्पोरेशन के संयोजन को सशर्त अनुमति प्रदान की; संयोजन की वजह से प्रतिस्पर्धा-विरोधी प्रभावों को दूर करने के लिये सुधारों/ उपायों की शर्त रखी गई
 एवं प्रैक्सेयर इन्कॉर्पोरेशन  द्वारा एक नई कम्पनी के अंतर्गत दोनों के सम्मिलन के बारे में संयुक्त रूप से दिया गया एक नोटिस दिनांक 11 जनवरी 2018 को भारतीय प्रतिस्पर्धा आयोग को प्राप्त हुआ, नई कंपनी का मालिकाना अधिकार इन कंपनियों के वर्तमान शेयरधारकों के पास होगा ।
जर्मनी के म्यूनिख में मुख्यालय वाली लिंडे एक अंतर्राष्ट्रीय गैस एवं इंजीनियरिंग कंपनी है एवं मुख्यतः औद्योगिक गैसों, चिकित्सा में प्रयुक्त गैसों, विशिष्ट गैसों एवं संबंधित इंजीनियरिंग एवं सेवा क्षेत्रों में कार्यरत है । अमेरिका के कनेक्टिकट में मुख्यालय वाली प्रैक्सेयर एक अंतर्राष्ट्रीय गैस कंपनी है एवं मुख्यतः औद्योगिक गैसों, चिकित्सा में प्रयुक्त गैसों एवं विशिष्ट गैसों के निर्माण एवं/ या आपूर्ति के क्षेत्र में सक्रिय है ।
अपने अध्ययन के आधार पर आयोग का विचार था कि प्रस्तावित संयोजन भारत के कुछ बाज़ारों में प्रतिस्पर्धा पर विवेचना करने योग्य प्रतिकूल प्रभाव डालेगा, किंतु इस प्रभाव को प्रस्तावित संयोजन में बदलाव के माध्यम से दूर किया जा सकता है । तदनुसार आयोग ने प्रतिस्पर्धा अधिनियम, 2002 की धारा 31 के अंतर्गत प्रस्तावित संयोजन को निम्न विनिवेशों के अधीन अनुमति प्रदान कर दी, जिसका दोनों कंपनियों द्वारा कार्यान्वयन किया जाना हैः
क. लिंडे इण्डिया की संपूर्ण शेयरधारिता का बेल्लारी ऑक्सीजन कंपनी प्राइवेट लिमिटेड , लिंडे इण्डिया एवं आइनॉक्स एयर प्रोडक्ट्स लिमिटेड के संयुक्त उद्यम, में विनिवेश;
ख. पूर्वी क्षेत्र में प्रैक्सेयर के तीन ऑन-साइट संयंत्रों यानी जमशेदपुर स्थित टाटा 1 तथा टाटा 2 एवं 3 एवं आसनसोल व कोलकाता स्थिति दो सिलेण्डर भरण स्टेशनों का विनिवेश; एवं
ग. दक्षिण क्षेत्र में लिंडे के ऑन-साइट संयंत्र यानी- बेल्लारी, कर्नाटक स्थित जेएसडबल्यू- 2 एवं हैदराबाद व चेन्नई स्थित दो सिलेण्डर भरण स्टेशनों का विनिवेश ।
उपरोक्त उपाय, इन व्यवसायों को आयोग के आदेश में उल्लिखित शर्तों का पालन करने वाली एक स्वतंत्र सत्ता , को विक्रय एवं हस्तानांतरित कर कार्यान्वित किये जाएंगे ।
आयोग द्वारा आदेशित उपायों का उद्देश्य प्रभावित क्षेत्रों में मौजूद कंपनियों के अतिव्यापन को रोकना एवं स्वतंत्र प्रतिस्पर्धी या एकाधिक प्रतिस्पर्धियों की स्थापना करना अथवा मौजूदा प्रतिस्पर्धियों को यह सुनिश्चित कर सशक्त बनाना है कि उनकी औद्योगिक गैसों के टनभार, थोक एवं सिलेण्डर व्यवसायों में बाज़ारों में समेकित मौजूदगी है ।
क़ानूनी रूप से बाध्यकारी बदलावों एवं अन्य विस्तृत जानकारी के लिये, कृपया निम्न लिंक पर जाएं
https://www.cci.gov.in/sites/default/files/Notice_order_document/C-2018-01-545.pdf
----------
आर.के.मीणा/ए.एम/ए.बी-10288
विज्ञान एवं प्रौद्योगिकी मंत्रालय
ब्रह्मपुत्र नदी घाटी पर निम्न ओजोन लोगों के स्वास्थ्य के लिए अच्छी खबर है
ब्रह्मपुत्र नदी घाटी  के लिए यह अच्छी खबर है। शोधकर्ताओं ने पाया है कि भारत के उत्तर-पूर्व  भाग के इस क्षेत्र में निकट ओजोन की सतह की सांद्रता भारत के अन्य स्थानों की तुलना में कम है।
भारत सरकार के विज्ञान और प्रौद्योगिकी विभाग के अंतर्गत एक स्वायत्त अनुसंधान संस्थान आर्यभट्ट प्रेक्षण विज्ञान शोध संस्थान, नैनीताल के वैज्ञानिकों ने ब्रह्मपुत्र नदी घाटी  के निकट ओजोन सतह का मूल्यांकन किया है और भारत के अन्य शहरी स्थानों की तुलना में गुवाहाटी के ऊपर ओजोन का अपेक्षाकृत कम सांद्रता पाई है। उनका वर्तमान कार्य हाल ही में 'वायुमंडलीय प्रदूषण अनुसंधान' जर्नल में प्रकाशित हुआ है।
क्षोभमंडलीय या जमीनी-स्तर के ओजोन नाइट्रोजन  के ऑक्साइड्स और वाष्पशील कार्बनिक यौगिकों  के बीच रासायनिक प्रतिक्रियाओं द्वारा बनाया गया है। यह आमतौर पर तब बढ़ता है जब कारों, विद्युत संयंत्रों, औद्योगिक बॉयलरों, रिफाइनरियों, रासायनिक संयंत्रों और अन्य स्रोतों से सूर्य के प्रकाश की उपस्थिति में उत्सर्जित प्रदूषक रासायनिक प्रतिक्रिया करते हैं, जिससे मानव का स्वास्थ्य प्रभावित होता है।
डॉ. उमेश चंद्र दुमका  के नेतृत्व में डॉ. ए. एस. गौतम , डॉ. सुरेश तिवारी  और प्रोफेसर फिलिप के. होपके  और प्रोफेसर आर. के. चक्रवर्ती  और टीम के अन्य सदस्यों ने ब्रह्मपुत्र नदी घाटी क्षेत्र में ओजोन और अन्य वायु प्रदूषकों की परिवर्तनशीलता का विश्लेषण किया। यह ओजोन के उत्सर्जन स्रोत और विशेष रूप से मिथेन  और एनएमएचसी के उत्सर्जन स्रोत की पहचान करने के लिए ओजोन के सामयिक, सप्ताह के दिन, और विशेषताओं का भी आकलन किया, तथा साथ ही उष्णकटिबंधीय इलाकों में मौसम संबंधी मापदंडों, ओजोन और उसके पूर्ववर्ती लक्षणों के बीच संबंधों का भी अध्ययन किया।
इस अध्ययन में नाइट्रिक ऑक्साइड, नाइट्रोजन डाइऑक्साइड और ओजोन सांद्रता के परीक्षण ने सुझाव दिया कि यह क्षेत्र आस-पास के प्रमुख राष्ट्रीय राजमार्ग जैसे स्थानीय स्रोतों से अच्छी तरह से प्रभावित है। दिन के उजाले के दौरान, यह क्षेत्र ओजोन सांद्रता पर कार्बनिक प्रजातियों के कम प्रभाव का संकेत देता है या फिर एक फोटो-स्टेशनरी स्थिति में या उसके करीब रहता है।
[प्रकाशन लिंक: https://doi.org/10.1016/j.apr.2019.12.013
अधिक जानकारी के लिए संपर्क करें:डॉ. उमेश चंद्र दुमका  और डॉ. सुरेश तिवारी ]
चित्र 1: मीडियन ओजोन एकाग्रता सप्ताह के घंटों के कार्य के रूप में। त्रुटि बार 25वें और 75वें प्रतिशतक मानों का प्रतिनिधित्व करते हैं।.
चित्र 2: 1 जनवरी, 2013 से 30 जून, 2014 को गुवाहाटी, भारत में O3 , CO , CO2 , NOx , CH4  और एनएमएचसी  के दैनिक और 20 दिनों के बढ़ते मीन। .
चित्र 3: आईजीपी  और गुवाहाटी  पर ओजोन की स्थानिक परिवर्तनशीलता।
राष्ट्रपति सचिवालय
राष्ट्रपति ने नागरिक अलंकरण समारोह- II में वर्ष 2020 के लिए 3 पद्म विभूषण, 8 पद्म भूषण और 61 पद्म श्री पुरस्कार प्रदान किए
भारत के राष्ट्रपति श्री रामनाथ कोविंद ने आज शाम  को राष्ट्रपति भवन में आयोजित नागरिक अलंकरण समारोह- II में वर्ष 2020 के लिए 3 पद्म विभूषण, 8 पद्म भूषण और 61 पद्म श्री पुरस्कार प्रदान किए। इस दौरान भारत के उपराष्ट्रपति, प्रधानमंत्री, केंद्रीय गृह मंत्री एवं अन्य गणमान्य व्यक्ति उपस्थित थे।
पुरस्कार विजेताओं की सूची और समारोह की तस्वीरें संलग्न हैं।
नागरिक उड्डयन मंत्रालय
उड़ान /क्षेत्रीय संपर्क योजना के तहत कलबुर्गी हवाई अड्डे का उद्घाटन
हवाई अड्डा बुद्ध विहार, शरण बसवेश्वर मंदिर तथा गुलबर्गा किले सहित कई पर्यटन स्थलों का प्रवेश द्वारा होगा
अबतक उड़ान योजना के तहत अबतक 230 मार्गों और 42 हवाई अड्डों का संचालन
कर्नाटक के मुख्य मंत्री ने आज कलबुर्गी हवाई अड्डे का उद्घाटन किया। इसके साथ ही यहां से बेंगलूरु के केम्पेगौड़ा अंतर्राष्ट्रीय हवाई अड्डे के लिए आज पहली विमान सेवा शुरु हुई। कलबुर्गी हवाई अड्डा सरकार की महत्वाकांक्षी उड़ान-क्षेत्रीय संपर्क योजना के तहत बनाया गया है। इसे 176 करोड़ रूपए की अनुमानित लागत से 742 एकड़ क्षेत्र में बनाया गया है। हवाई अड्डा कलबुर्गी शहर से 13.8 किमी की दूरी पर है और यह वीएफआर / दैनिक संचालन के लिए भारतीय विमान पत्तन प्राधिकरण से लाइसेंस प्राप्त हवाई अड्डा है। यहां से प्रति सप्ताह तीन उड़ानें सोमवार, शुक्रवार और रविवार को संचालित की जाएंगी। यह उड़ान 12:20 बजे केम्पेगौड़ा अंतरराष्ट्रीय हवाई अड्डे  से प्रस्थान करेगी और दोपहर 1:25 बजे कलबुर्गी पहुंचेगी। वापसी में यह कालबुर्गी से 1:55 बजे रवाना होगी और 3 बजे केम्पेगौड़ा पहुंचेगी।
नागरिक उड्डयन मंत्रालय ने कलबुर्गी हवाई अड्डे को विकसित करने का काम इसलिए किया है क्योंकि यह राज्य के उसके मुख्यालयों और अन्य वाणिज्यिक केंद्रों के साथ उत्तरी कर्नाटक के लिए सीधे संपर्क का मार्ग प्रशस्त करेगा। कलबुर्गी हवाई अड्डा बुद्ध विहार, शरणबसवेश्वर मंदिर, ख्वाजा बंदा नवाज दरगाह और, गुलबर्गा किले सहित पर्यटन स्थलों के लिए एक प्रवेश द्वार के रूप में कार्य करेगा।
कलबुर्गी हवाई अड्डा खुल जाने से राज्य के मूल निवासी बेंगलुरु और देश के अन्य हिस्सों में बहुत आसानी से पहुंच सकते हैं। नवनिर्मित हवाई अड्डा भारत के नागरिक उड्डयन मंत्रालय की देखरेख में भारतीय विमान पत्तन प्राधिकरण की दृढ़ता के अनुरूप है, ताकि देश को बेहतर हवाई संपर्क के साथ सक्षम बनाया जा सके।
अब तक उड़ान के तहत 230 मार्गों और 42 हवाई अड्डों का संचालन किया गया है। उड़ान भारत के सभी राज्यों और केंद्र शासित प्रदेशों को लगभग 700 वायु मार्गों से जोड़ेगा, जो भारत के विमानन क्षेत्र में एक नए क्षेत्रीय संपर्क की नींव रखेंगे।
युवा कार्यक्रम एवं खेल मंत्रालय
भारत में अंतरराष्ट्रीय स्तर के एथलीट तैयार करने में विश्वविद्यालय अहम भूमिका निभा सकते हैं: श्री अनुराग ठाकुर, केन्द्रीय युवा कार्यक्रम एवं खेल मंत्री
केन्द्रीय सूचना और प्रसारण तथा युवा कार्यक्रम एवं खेल मंत्री श्री अनुराग ठाकुर ने कहा कि अंतरराष्ट्रीय स्तर के एथलीट तैयार करने में विश्वविद्यालय महत्वपूर्ण भूमिका निभा सकते हैं। केन्द्रीय मंत्री ने कहा कि मैं इस परियोजना का एक खाका तैयार करने के लिए 40 से 50 विश्वविद्यालयों के कुलपतियों की एक बैठक बुलाने की योजना बना रहा हूं। वह आज चेन्नई में खेल हस्तियों, भारतीय ओलंपिक संघ और अन्य खेल संघों के पदाधिकारियों के साथ बातचीत कर रहे थे।
उन्होंने कहा कि देश में 943 निजी विश्वविद्यालय कार्यरत हैं। उन्होंने कहा कि अगर प्रत्येक विश्वविद्यालय एक एथलीट को भी गोद ले ले और उसे उचित शिक्षा एवं अंतरराष्ट्रीय स्तर की प्रशिक्षण सुविधाएं प्रदान करे, तो भारत 900 से 1000 अंतरराष्ट्रीय एथलीट तैयार करने में समर्थ होगा।
इस दिशा में बड़ी शुरुआत करने के लिए खेलो इंडिया परियोजना के तहत विभिन्न स्पोर्ट्स सेंटर ऑफ एक्सीलेंस शुरू किए गए हैं। खेल विज्ञान के क्षेत्र में भी सेंटर ऑफ एक्सीलेंस की योजना बनाई गई है। एक एथलीट विज्ञान के सहयोग के बिना कुछ भी हासिल नहीं कर सकता। केन्द्रीय मंत्री ने कहा कि एथलीटों की सफलता के पीछे विज्ञान की बहुत भूमिका है।
हरियाणा के सोनीपत में एक खेल विज्ञान केंद्र की योजना बनाई गई है। इसी तरह के खेल विज्ञान केंद्र कर्नाटक के बेंगलुरु और पंजाब के पटियाला में भी स्थापित किए जायेंगे। प्रधानमंत्री श्री नरेन्द्र मोदी खेल के क्षेत्र पर विशेष ध्यान दे रहे हैं।
###
एमजी/एएम/आर
(Visitor Counter : 193
युवा कार्यक्रम एवं खेल मंत्रालय
अंतरराष्ट्रीय प्रतियोगिताओं में मानसिक बाधा को तोड़ना चाहता हूं : टॉप्स डेवलपमेंट ग्रुप के एथलीट चिंगखम जेटली सिंह
तलवारबाजी के इस खिलाड़ी ने अमृतसर के गुरु नानक देव विश्वविद्यालय के लिए पुरुषों की व्यक्तिगत एपी श्रेणी में स्वर्ण पदक जीता
बेंगलुरु में आयोजित खेलो इंडिया यूनिवर्सिटी गेम्स 2021 अपनी ख्याति के अनुरूप देश भर के विश्वविद्यालयों के जाने - माने एथलीटों के लिए प्रतिस्पर्धा का एक प्रमुख मैदान बना हुआ है, जहां कई चर्चित खिलाड़ी अपनी उपस्थिति दर्ज करा रहे हैं। गुरु नानक देव विश्वविद्यालय का तलवारबाजी का विलक्षण खिलाड़ी चिंगखम जेटली सिंह ऐसा ही एक एथलीट है, जिनके प्रदर्शन पर बारीकी से गौर किया गया है। केआईयूजी 2021 में चर्चित उलटफेर करते हुए, शुक्रवार को जेटली सिंह ने पुरुषों की व्यक्तिगत एपी श्रेणी में स्वर्ण पदक हासिल करके अपनी तेजी से बढ़ती प्रतिष्ठा को और मजबूत किया।
खेलो इंडिया यूनिवर्सिटी गेम्स में बाकी खिलाड़ियों की ओर से मिली प्रतिस्पर्धा के बारे में बोलते हुए, जेटली ने कहा, “मैं इस आयोजन में उच्च स्तर की प्रतिस्पर्धा की पूरी उम्मीद कर रहा था। कल ऐसा ही हुआ, इसलिए मैं इस पदक को जीतकर खुश हूं और इस विश्वास को साल के बाकी बचे महीनों में और आगे बढ़ाऊंगा।”
दिसंबर 2021 में टॉप्स डेवलपमेंट ग्रुप प्रोग्राम में शामिल होने के बाद से, जेटली ने हाल के महीनों में काफी सुर्खियां बटोरी हैं। यह उपलब्धि उनके लिए एक आशीर्वाद के रूप में आई है क्योंकि 2024 के पेरिस ओलंपिक में भारत का प्रतिनिधित्व करने का मौका पाने की दिशा में चल रहा उनका प्रयास एक कदम और आगे बढ़ा है।
मणिपुर के इस तलवारबाज ने कहा, “जब हमें यह पता चला कि मुझे टॉप्स डेवलपमेंट प्रोग्राम में शामिल कर लिया गया है, तो मैं और मेरे परिवार के सभी सदस्य बेहद खुश हुए। मैं साई और खेल मंत्रालय का आभारी हूं कि उन्होंने मेरी प्रतिभा को पहचाना और मेरे सपने को पूरा करने में मेरा साथ दिया। इस प्रोग्राम में शामिल होने के बाद से, मेरा खेल पहले ही काफी बेहतर हो चुका है क्योंकि मेरी सूची में अब बड़ी संख्या में टूर्नामेंट और अधिक से अधिक अभ्यास सत्र शामिल हैं। इस योजना के तहत, मेरी आहार संबंधी जरूरतों पर भी बहुत अधिक ध्यान दिया जाता है। कुल मिलाकर मुझे जो समर्थन मिल रहा है, उससे मैं बेहद खुश हूं और इसे बड़े मंच पर साबित करने के लिए प्रतिबद्ध हूं।”
अंतरराष्ट्रीय प्रतियोगिताओं में देश का प्रतिनिधित्व करने के लिए जिम्मेदार एक युवा एथलीट होने से जुड़ी चुनौतियों के बारे में बताते हुए 20 वर्ष के इस शर्मीले खिलाड़ी ने बेहद नपे – तुले शब्दों में अपनी बात रखी।
उसने कहा, “अंतरराष्ट्रीय स्तर की किसी प्रतियोगिता में अच्छा प्रदर्शन करना आसान नहीं है। शुरुआत में मैं पूरे आत्मविश्वास के साथ विभिन्न प्रतियोगिताओं में उतरा, लेकिन यह जानते हुए भी कि मुझमें क्षमता है मैं अभी तक सफल नहीं हो पाया हूं। इस साल का मेरा सबसे बड़ा लक्ष्य अंतरराष्ट्रीय प्रतियोगिताओं में मानसिक बाधा को तोड़ना है। मैं इस साल आयोजित होने वाले एशियाई खेलों को एक ऐसी प्रतियोगिता के रूप में चिन्हित कर रहा हूं जिसमें मुझे अच्छा प्रदर्शन करना है। वर्तमान में मेरे सारे प्रयास पेरिस ओलंपिक में भारत की जर्सी पहनने पर केंद्रित हैं। ओलंपिक में खेलना मेरे जीवन का सपना रहा है।”
प्रधानमंत्री कार्यालय
प्रधानमंत्री ने सरदार पटेल की पुण्यतिथि पर उन्हें याद किया
प्रधानमंत्री श्री नरेन्द्र मोदी ने सरदार पटेल की पुण्यतिथि पर उन्हें श्रद्धांजलि अर्पित की।
एक ट्वीट में प्रधानमंत्री ने कहा हैः
“सरदार पटेल का उनकी पुण्य तिथि पर स्मरण। उनकी अद्वितीय सेवाओं, उनके प्रशासनिक कौशल और हमारे राष्ट्र को एकता के सूत्र में बांधने के उनके अथक प्रयासों के लिये देश हमेशा उनका कृतज्ञ रहेगा।”
रक्षा मंत्रालय
सशस्त्र बल ध्वज दिवस 2020: रक्षामंत्री श्री राजनाथ सिंह ने जनता से सशस्त्र बल ध्वज दिवस कोष में सहयोग देने की अपील की
सशस्त्र बल ध्वज दिवस देश भर में हर साल की तरह इस बार भी 7 दिसंबर 2020 को मनाया जाएगा. 1949 के बाद से, ये दिवस शहीदों के साथ-साथ बर्दी में सेवा देने वाले पुरुषों और महिलाओं को समान रूप से सम्मानित करने के लिए मनाया जाता है। ये उन लोगों का सम्मान है जो देश की सीमाओं की रक्षा के लिए बहादुरी से लड़ते हैं। 2 दिसंबर 2020 को नई दिल्ली में आयोजित एक समारोह को संबोधित करते हुए रक्षा मंत्री श्री राजनाथ सिंह ने देशवासियों से स्वेच्छा से सशस्त्र बल ध्वज दिवस कोष  में योगदान देने का आग्रह किया। उन्होंने कहा कि हमारी सेनाएं हमेशा देश की संप्रभुता की रक्षा करने के लिए बहादुरी से लड़ती रही हैं। इस प्रक्रिया में कई बार उन्होंने अपने जीवन को भी दांव पर लगाया औऱ अपने परिवार को पीछे छोड़ दिया। रक्षा मंत्री ने कहा, "इसलिए हमारे पूर्व सैनिकों के पुनर्वास और कल्याण, हमारे शहीदों और हमारे विकलांग सैनिकों के परिजनों की देखभाल की जिम्मेदारी हम सब नागरिकों की है।" उन्होंने ये भी जोड़ा कि ध्वज दिवस हमें इस फंड में योगदान करके इस जिम्मेदारी को पूरा करने का एक अवसर प्रदान करता है." यह देखते हुए कि लोगों के स्वैच्छिक योगदान के माध्यम से 2019-20 के दौरान 47 करोड़ रुपये जुटाए गए, श्री राजनाथ सिंह ने आशा व्यक्त की कि "भारत के लोग इस वर्ष भी स्वैच्छिक योगदान की भावना प्रकट करेंगे।"
एएफएफडी फंड का उपयोग उन सैनिकों के परिजनों के पुनर्वास और कल्याण के लिए किया जाता है जिन्होंने अपने जीवन को कर्तव्य की पंक्ति में रखा. साथ ही उन सैनिकों जो विकलांगता का शिकार हो गए हों, वृद्ध, गैर-पेंशनभोगी, सैनिकों की विधवाओं और अनाथ बच्चों के पालन-पोषण के लिए भी इसका इस्तेमाल किया जाता है। उन्हें विभिन्न योजनाओं जैसे गरीबी अनुदान, शिक्षा अनुदान, विधवा / बेटी विवाह अनुदान, विकलांग बच्चे अनुदान, चिकित्सा अनुदान, गृह मरम्मत अनुदान, अंतिम संस्कार अनुदान, अनाथ अनुदान और कुछ अन्य अनुदानों के माध्यम से भी वित्तीय सहायता दी जाती है।
भूतपूर्व सैनिकों  समुदाय के कल्याण और पुनर्वास के लिए भारत सरकार द्वारा सशस्त्र बल ध्वज दिवस कोष  का गठन किया गया है। 32 लाख से अधिक भूतपूर्व सैनिक हैं और हर साल 60,000 सैनिक सेवानिवृत होने के चलते इसमें जुड़ जाते हैं।
सशस्त्र बलों के ध्वज दिवस कोष में योगदान इसके बैंक खातों के माध्यम से भेजा सकता है। इसका विवरण इस प्रकार हैं:
i) पंजाब नेशनल बैंक ;  भारतीय स्टेट बैंक  और  आईसीआईसीआई बैंक खाता नंबर 182401001380, IFSC बैंक ICIC0001824 शाखा आरके Puram)
इस कोष में योगदान को भारत सरकार के आयकर की अधिसूचना संख्या 78/2007 दिनांक 26 मार्च 07 और आयकर अधिनियम 1961 की धारा 80 जी   के तहत आयकर निदेशक  पत्र NQ से छूट दी गई है। DIT  | 2010-11 / DEL-AE22280-04012011 / 2186 दिनांक 04 जनवरी 11.
इस ध्वज कोष में कॉर्पोरेट योगदान कंपनी अधिनियम, 2013 की धारा 135 के तहत कॉरपोरेट सामाजिक दायित्व को पूरा करने के लिए पात्र हैं, क्योंकि यह "सशस्त्र बलों के वरिष्ठ सैनिकों, युद्ध विधवाओं और उनके आश्रितों के लाभ के लिए उपायों का पालन करता है" ।
केंद्रीय सैनिक बोर्ड के सचिव एयर कमांडर बी अहलूवालिया ने कहा कि इस वर्ष दिसंबर महीने को सशस्त्र बलों और इसके वरिष्ठ सैनिकों के योगदान को सम्मानित करने के लिए "गौरव माह" के रूप में मनाया जाएगा। यह बोर्ड भारत सरकार की सर्वोच्च संस्था ह, जो पूर्व सैनिकों और उनके आश्रितों के पुनर्वास और कल्याण के लिए नीतियां बनाती है। सशस्त्र बल ध्वज दिवस कोष को केंद्रीय सैनिक बोर्ड द्वारा प्रशासनिक रूप से नियंत्रित किया जाता है।